Pressemeddelelse, tirsdag d. 9. april 2019 kl. 08.00

**Heartland fuldender musikprogrammet med Primal Scream, Hans Philip og Lowly**

Heartland kan i dag offentliggøre det endelige musikprogram for den fjerde udgave af festivalen. Programmet fuldendes af det skotske rockband Primal Scream, Hans Philip i en af sine eneste festivalkoncerter og den danske kvintet Lowly. Den endelige spilleplan offentliggøres de kommende uger.

Heartland fuldender dette års musikprogram med de sidste tre artister: **Primal Scream, Hans Philip** og **Lowly**. De slutter sig til et program, der i forvejen inkluderer hovednavne som Solange, The Smashing Pumpkins, The Good, the Bad & the Queen og The Raconteurs. Spilleplanen offentliggøres i løbet af de kommende uger.

Musikprogramchef og direktør for Heartland, Ulrik Ørum-Petersen, udtaler:

*”Årets musikprogram er uden tvivl vores stærkeste til dato, og jeg er simpelthen så stolt over, at Heartland allerede i sit fjerde leveår kan lægge scener til så mange store og spændende artister. Profilmæssigt synes jeg også, at vi rammer plet i år med både moderne og banebrydende såvel som anerkendte og tidløse navne på tværs af mange forskellige genrer, køn og nationaliteter.*

*Helt personligt så ser jeg meget frem til, at gamle og nye helte som Damon Albarn, Solange Knowles, Jack White, Billy Corgan og Charlotte Gainsbourg indtager den gamle slotspark ved Egeskov i Kristi Himmelfartsferien.”*

**Primal Scream – torsdag d. 30. maj**

De skotske rocklegender **Primal Scream** har i mere end tre årtier været et af de mest toneangivende rockbands på den internationale musikscene. Bandet har sine rødder i Glasgow, hvor frontmand Bobby Gillespie i starten af 80’erne grundlagde Primal Scream sammen med barndomsvennen Jim Beattie.

Bandet er musikalsk ikke bange for at tage chancer og har gennem tiden prøvet kræfter med alt fra psykedelisk pop over euforisk rave til degenereret rock’n’roll. Den 24. maj udsender de opsamlingsalbummet *Maximum Rock ’n’ Roll: The Singles*, så man kan godt forberede sig på en sand hitparade med numre som 80’ernes *Velocity Girl* og *Ivy Ivy Ivy* til nyere hits som *Country Girl* og *Where the Light Gets In*, når Primal Scream og Bobby Gillespie gæster Heartland 2019.

**Hans Philip – lørdag d. 1. juni**

Den tidligere ene halvdel af duoen Ukendt Kunstner **Hans Philip** lagde nærmest internettet ned, da han efter måneders venten pludselig midt i marts løftede sløret for sit nye soloprojekt i eget navn. Det første nummer *Siger Ingenting* fik alene de første to døgn mere end 100.000 visninger, mens hans første officielle single *Dagdrøm [1]* blev udvalgt som P3s Uundgåelige.

Samme uge udsendte Hans Philip debutalbummet *Forevigt*, der den første uge blev streamet over 3.000.000 gange på Spotify. Musikalsk bevæger Hans Philip sig i et dystert men funket univers med kærligheden som det lyriske omdrejningspunkt. På Heartland vil han give en af sine eneste koncerter i år.

**Lowly – fredag d. 31. maj**

Den danske indiepop-kvintet **Lowly** debuterede i april 2014 med den fortryllende single *Daydreamers*, der straks skabte stor opmærksomhed om det unge band. Bandets store gennembrud kom i 2017, hvor de udgav deres længeventede debutalbum *Heba*. Både anmeldere herhjemme og i udlandet roste albummet til skyerne.

Den 12. april 2019 udkommer bandets andet studiealbum, *Hifalutin*, hvorfra de allerede har udsendt den æstetiske, genreudfordrende single *Baglaens*. Man kan derfor se frem til en grænsesøgende oplevelse, når et Lowly i konstant musikalsk bevægelse indtager Highland-scenen om fredagen.

**Endeligt festivalprogram næsten klar**

Dagens tre offentliggørelser fuldender hermed festivalens musikprogram. Se det samlede musikprogram her: [www.heartlandfestival.dk/music](https://www.heartlandfestival.dk/music)

De kommende uger vil de sidste navne inden for ART, TALKS og FOOD blive offentliggjort. De vil alle kunne opleves på Heartland 2019, der finder sted fra torsdag d. 30. maj til lørdag d. 1. juni 2019.

**BILLETSALG**

**Partoutbillet**: 1.950 DKK ekskl. gebyr

**Partoutbillet, børn (6-12 år)**: 650 DKK ekskl. gebyr

**Partoutbillet, børn (0-5 år):** 25 DKK ekskl. gebyr

**Endagsbillet (torsdag, fredag el. lørdag)**: 950 DKK ekskl. gebyr

**Endagsbillet, børn (6-12 år)**: 275 DKK ekskl. gebyr

**Endagsbillet, børn (0-5 år)**: 25 DKK ekskl. gebyr

**OVERNATNINGSTILBUD**

**Campingpas (v. eget telt, iglotelt, cardboard- eller tenthouse)**: 200 DKK ekskl. gebyr

**Opslået iglotelt (2 pers.)**: 650 DKK ekskl. gebyr

**Cardboardhouse (2 pers.)**: 850 DKK ekskl. gebyr

**Tenthouse (2 pers.)**: 2.150 DKK ekskl. gebyr

**Plads til medbragt campingvogn/autocamper (uden strøm)**: 950 DKK ekskl. gebyr

**Plads til medbragt campingvogn/autocamper (med strøm)**: 1.750 DKK ekskl. gebyr

***Boutique telt (2-4 pers.)****: 5.955 DKK – 8.955 DKK ekskl. gebyr - VENTELISTE*

***Mini lodge (2 pers.)****: UDSOLGT*

Billetlink: [www.heartlandfestival.dk](http://www.heartlandfestival.dk)

**Med venlig hilsen**

Have Kommunikation

**KONTAKT**

Presseansvarlig - Have Kommunikation:

Peter Pishai Storgaard // peter.storgaard@have.dk // 28 49 33 86

Kristina Sindberg // kristina@have.dk // 24 86 01 84

Heartland:

Direktør: Ulrik Ørum-Petersen // ulrik@livenation.dk

Udviklings- og kommunikationschef: Janne Villadsen // janne@heartlandfestival.dk

**OM HEARTLAND**

Heartland er en kulturbegivenhed, der præsenterer et internationalt program sammensat af fire søjler: MUSIC, ART, TALKS og FOOD. Her kombineres live-samtaler og samtidskunst med det bedste fra musik- og madscenen og tager form som festival på Egeskov Slot på Fyn.

Heartland 2019 finder sted på Egeskov Slot fra 30. maj til 1. juni 2019.

Mere info om Heartland kan findes på [www.heartlandfestival.dk](http://www.heartlandfestival.dk)

**Heartland på de sociale medier**

Facebook: [www.facebook.com/heartlandfestivaldk](http://www.facebook.com/heartlandfestivaldk)

Instagram: @heartlandfestivaldk

Twitter: @heartlanddk

Youtube: Heartland Festival

**Heartland er støttet af:**

Faaborg Midtfyn Kommune

Udvikling Fyn